Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, “Ikastetxe publikoentzako zuzkidura etorkinentzat eta kultur gutxiengoentzat” aurrekontu-partidaren jarduketei eta kostu ekonomikoari buruzkoa. Galdera 2018ko urtarrilaren 12ko 4. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 5ean

Lehendakaria: Ainhoa Aznárez Igarza

ERANTZUNA

Alberto Catalán Higueras jaunak 9-18/PES-00003 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

''Ikastetxe publikoentzako zuzkidura, etorkinentzat eta kultur gutxiengoentzat” izeneko 2017ko partidak 150.600 euro zeuzkan guztira, eta guztiz bideratuta zegoen “Ikastetxe publikoentzako laguntzak, egoera sozioekonomiko ahulean dauden ikasleei laguntza emateko” deialdira.

Deialdi horren xedea zen laguntza ekonomikoa ematea egoera sozioekonomiko ahulean dauden ikasleak eskolatzen laguntzeko, honako helburu hauekin: batetik, haien gizarteratzea erraztea, eta bestetik, bermatzea ez zaiela falta behar duten materiala eta ikastetxeak programatzen dituen jarduera guztietan parte hatu ahal dutela.

Ematen diren baliabideak guztiz erabiltzen dira desabantaila ekonomikoko egoeran dauden eta hezkuntza-sisteman sartzeko eta bertan iraun eta gora egiteko arazoak dituzten ikasleei laguntzeko. 2017an, zehar, 192 ikastetxetako 11.414 ikasleri eman zitzaien laguntza; horrekin, ikasle bakoitzari 13,19 euroko modulu bat –oso-oso gutxi– eman ahal izan zitzaion.

2018rako, partidak –orain “'Dibertsitateari arreta egiteko plana. Ikastetxe publikoetan hezkuntza-konpentsazioko ekintzak egitea egoera ahulean dauden ikasleentzat” du izena– 650.600 euro gehiago dauzka, eta aipatutako deialdi horretara bideratuko dira.

Iruñean, 2018ko otsailaren 2an

Hezkuntzako kontseilaria eta Gobernuko eleduna: María Solana Arana